
. „Biblioteca Românească“ : 


Publicaţie periodică poporală. 


Îngrijită de Teodor Murășanu. 


Sub această denumire, „Librăria Poporală“ din 
Turda, și-a propus să editeze o serie de broşuri de 
câte 32 de pagini. Scopul acestor broşuri este, deoparte, 
de a răspândi gustul cititului, de alta, de-a contribui 
cu 0 seamă de cărți de lectură tocmai acolo, unde se 
simte lipsă mai mare, în păturile largi ale poporului 
şi ale tineretului şcolar de toate gradele. Cuprinsul 
broşurilor, ce vor apare în această bibliotecă deci, va 
îi în conformitate cu scopul urmărit. Se vor da Cunoș- 
tințe alese, bune şi folositoare publicului dela sate 
şi tineretului şcolar. In aceeaș vreme se va avea în 
Vedere ca toate cărţile să fie alcătuite așa fel, încât să 
poată fi citite uşor și cu plăcere de un număr cât mai 
mare de cititori . . . 


Editura „Biblioteca Românească“ 
„Librăria Poporală“ Turda. 

S'a tipărit 10 itetterere tipggtatiei lui îi. Fiissy 
Turda, 1924, 

Cuvânt către cetitori... 


Din vreme în vreme, Dumnezeu ridică, din 
rândurile fiecărui neam, câte o persoană, pe care 
o înzestrează cu un suflet mare şi o inimă aleasă, 
de cari nu se pot vedeă decât rar de tot. Această 
persoană aleasă, la rândul ei, este aşă fel întoc- 
mită, încât îşi pune întreagă viața numai pentru 
binele trupesc şi sufletesc al neamului din care 
s'a ridicat. 

Dumnezeu apoi a mai lăsat ca neamurile 
pământului, pe semenii lor făcuţi din acest aluat, 
să-i cinstească, aşă cum se cinstesc doar numai 
icoanele din biserică, ori alte lucruri sfinte și 
prețioase în viața noastră trecătoare . . . 

Nu este popor pe lume care să nu-și aibă 
bărbații săi mari şi aleşi. Printre toate popoarele 
din lume însă, puţine se pot mândri cu o cu- 
nună de bărbaţi mai aleşi şi mai mari, decât 
aceia, pe cari îi avem noi, Românii. 

Trăind veacuri nenumărate în suferințe şi 
necazuri amare, când eram mai la strâmtoare, 
răsăriă din rândurle noastre câte un băibat care 
ne mângâiă şi ne întăriă în credinţă şi în răbdare. 


Un astfel de bărbat a fost Avram lancu, 
Craiul Munţilor, ale cărui fapte au uimit pe 
strămoşii noştri şi ne uimesc tot atât de mult şi 
pe noi, nepoţii lor. 

Poporul nostru remânesc i-a dovedit deplină 
recunoștință, înveşnicindu-i pomenirea în cântece, 
în povestiri, în toate lucrurile sale, scriindu-i 
numele cu slove de focîn inima sa, şiînchinându-i-se 
faptelor lui ca unor fapte de Arhanghel . 

Despre lancu s'au scris numeroase cărţi, nu 
numai românește, dar chiar şi în limbi străine. 
Viaţa şi faptele lui au fost reîmprospătate în fe- 
lurite chipuri. 

Dar ori câte s'ar scrie şi s'ar face, ni se 
pare că totuş n'ar fi prea mult, pentru un erou, 
cum a fost Iancu, în vremea sa. 

Drept recunoştinţă şi prinos, lângă celelalte 
multe, pentru slava numelui şi-a faptelor lui, s'a 
scris şi această cărticică în anul al sutălea dela 
slăvita lui naştere . . . 

T.M 


Viaţa și faptele lui de vitejie. 


Lor ii 


> ae abia 


i în E 


Da île 


1. Nașterea și copilăria. 


Avram lancu, inimosul bărbat al Românilor, 
s'a născut în comuna Vidra de sus, un frumos 
sat de munte, pe malul Râului Mic, plasa Câm- 
peni, judeţul Turda-Arieş, la anul 1824. Părinţii 
lui s'au numit Alexandru lancu şi Maria Vila, şi 
au fost între cei dintâiu oameni din comuna 
Vidra de sus. Tatăl lui lancu eră om cu stare 
bună (aveă 12 vaci cu lapte, 12 boi de jug, 4 
cai, 70 de oi, 30 de porci şi 8 slugi). Cât a 
trăit, a purtat trei diregătorii: primar comunal, 
gornic (pădurar erarial) şi jude dominal. E! dictă 
pedepsele celor ce făceau stricăciune în pădu- 
rile statului, chemând pe haiducii din Câmpeni 
să-i bată cu vărgile. Deşi un ştiă carte multă 
(abia cunoşteă „Tatăl nostru“ şi alte rugăciuni. 
de rost), el totuş avea trecere la cei mari. Pe 
cine voiă să-l scape eră scăpat; pe cine voia să-l 
piardă, eră pierdut. 


Cât eră de neînvaţat tatăl lui lancu, dar îşi 
da seama ce mare lucru e învățătura.!) 

Josif Şterca Şuluţiu de Cărpeniş, tovarăş de 
copilărie al lui Iancu, povesteşte următoarele: 

„Tatăl lui lancu eră un țăran voinic, deş- 
tept, de omenie şi cu bună stare Mama lui lancu 
se numiă Maria Vila şi oamenii îi mai ziceau şi 
Maria mică, fiindcă eră mică de stat. Odată !'a- 
tăi meu întrebă pe tatăl lui Iancu, care adeseori 
aduceă cu sine la Câmpeni şi la Abrud şi pe 
micul Avram : 

Măi Alexandre, ce ai tu de gând să 


faci din Avrămuţ ? 
— Va fi şi el ceeace sunt eu, dacă va fi 


cum se cade — răspunse tatăl lui lancu. 

— Nu-i bine aşa, Alexandre. Avram să 
meargă la şcoală. Dă-ți copilul la şcoală şi să 
vezi ce ai să scoţi din el. O cetesc eu aceasia 
dn ochii lui“ ... 

Și tatăl lui Avram lancu na uitat sfatul 
acesta cuminte primit dela un bărbat cu carte. 

+ 


1) Până aici, datele despre tatăl lui Jancu sunt luate 
din frumoasa bucată „Pe urmele lui Jancu“, i. Georgescu, 
Transilvania No. 9—1922. 

Despre timpul petrecut în casa părintească a lui 
lancu ne-au rămas însemnări puține. Dar şi acele 
aruncă o lumină destul de mare asupra vieţii şi 
faptelor lui de mai târziu. 

Copilăria lui Avram lancu? — Primăvara, 
livezile înflorite, culegând flori mirositoare, clă- 
dind mori pe pâraiele sgomotoase şi limpezi ca 
lacrima ce se rostogoliau de pe stânci; alteori cu 
pălăria în mână, alergând guraliv şi vesel, cu 
fratele său loan, după fluturi cu colb de aur pe 
picioare, printre mândreţea de brazi . . . larna 
la săniet, cu aceeaş veselie şi plăcere, în tovă- 
răşia camarazilor din sat . . . 

Câte odată cu tatăl său la Câmpeni sau la 
Abrud, pe unde mai târziu avea să-şi risipească 
tinereţea şi să-şi săvârșească faptele de vitejie. 

Și iar prin livezi după fluturi, pe malul 
Arieşului ori cu sania prin omăt, în sbor ame. 
țitor . .. Ş 

Un bătrân din Vidra de sus, care mai trăiă 
în anii trecuţi şi care l-a cunoscut pe Iancu, din 
copilărie, spuneă următoarele : 

„Avrămuţ (aşa îi ziceau acasă), eră băiat 
vesel şi vioiu Îi plăceă să se joace şi să alerge. 

Clocotiă în el viața și sănătatea. Nimeni nu aveă: 
minge (cotcă) mai bună ca el, între toți copiii de 
Moţi şi nimeni n'o ştiă bate mai bineca el ..“ 

Numai rar, în bucuriile sale copilărești, 
Avrămuţ se va fi oprit mişcat şi mirat, când la 
chemarea asprului său tată apăreau, în Vidra lor, 
pandurii din Câmpeni şi luau în bătăi cu vărui 
când pe unii când pe alții din sat. Atunci el alergă 
îngrozit la mamă-sa care îl mângăiă și-l opăciă. 

Astfel de întâmplări, foarte obicinuite pe 
acel- vremuri, s'au petrecut adeseori, sub ochii 
lui lancu. 

El a văzut cum se pedepsesc și muncesc 
bieţii Români pentru nimica toată, pentru câte: 
un iemn din pădurea erariului. O adâncă milă 
îl cuprindea totdeauna mai ales de când a în- 
ceput să-și dea seama că numai Românii sunt 
năpăstuiți aşa, — alte naţii nu. Şi se spune că 
odată, s'a dus îndrăsneţ spre tatăl său şi i-a zis: 

— Tată, nu-i bună rândueala de-acum. 
Trebue schimbată. Unii să moară flămânzi, iar 
alții să crepe de sătui. 

— Bine — zise tatăl său — să se schimbe: 
rândueala. Dar cum ? Hei, Hei măi copile: Dum- 


Dă 


N | 
nezeu să ne ferească de săracul bogat şi de foa- 
mea sătulă. Atunci e rău ... 

Aceste câteva amănunte din viața de copil 
a lui Iancu, rămase din gura acelora cari au 
trăit într'o vreme cu el şi l-au cunoscut, pentru 
noi sunt foarte preţioase. Din ele putem ceti, ca 
într'o oglindă în ce lume a trăit marele erou de 
mai târziu, ce lucruri a văzut în viața lui de co- 
pil, ce răspunsuri da el la cele ce le vedeă, şi 
ce fel de răsad eră sufletul şi inima lui .. . Cu 
adevărat sufletul şi inima lui încă din copilărie 
s'au arătat a fi răsad de om mare, de erou, cum 
a devenit mai târziu. 


2. Anii de școală. 


Şcoala este a doua naştere şi a doua viață 
pentru fiecare om. 

O viață nouă a început şi pentru Avram 
iancu, îndată cu cei dintăiu ani în cari a început 
să se adape din izvoarele sfinte ale învăţăturii. 
Cu cele dintăiu slove pe care a început să le 
cunoască, copilul lancu a simţit cum i se aprin- 
de în cap a lumină care creşte an de an şi care 
A dă putinţa să vadă tot mai departe. 


J2 


După unele însemnări prețioase, contrar no- 
tițelor de până acuma, ştim că Avram lancu a 
învăţat a scrie şi a ceti mai întâiu în satul său de 
naştere, în Vidra de sus, dela Mihail Gomboş, 
dascăl şi cântăreţ de strană în numita comună!) 
La acest dascăl şi cântăreţ de pe vremuri aler- 
gau băeţii din familii fruntașe pentru a se de 
prinde în meşteșugul scrisului şi al cetithilui pre 
cum și în cel al cântărilor bisericești. Tot la 
acest dascăl învăţă și micul Avram Iancu, „bu- 
chile“ şi acest bun bătrân sădi în sufletul lui mai 
adânc dragostea de popor şi credință.?) 

După isprăvirea „„buțhilor“* în Vidra de sus 
lancu fu dus de tătă! său la Câmpeni, unde se 
desăvărși în aceeaş învățătură. Căștigându-şi un 
temeiu tare în „buchi“, Avrămuţ trecu la Abrud 
unde urmă clasele elementare după rândueala 
vremurilor de-atunci. Şcoala elementară da drep 


Pr mai mare cărturar de aici şi jur pe vre- 
muri Mihail Gomboș, care trecuse prin școala călu- 
gărească din Lupşa . . .* 

(Comunicare făcută la Societatea literară a elevilor 
de liceu din Ttârda de câtre Virgil Gomboș, vlăstar a! 
acelor păsţi) 


%) Acelaş izvor. „ 

tul unui copil să se poată înscrie în gimnaziu. 
Tatăl lui lancu se hotări să-și ducă pe Avrămuţ 
prin toate şcoalele. Ceeace îl îndemnă pe părinte 
să se cheltuească cu fiul său, era purtarea 
minunată şi silința la carte despre care băiatul 
da dovadă şi pentru care profesorii îl încărcau 
cu laude. Cel mai apropiat loc în care se găsia 
“un gimnaziu eră Zlatna. Avram lancu fu dus 
aici, unde isprăvi această şcoală cât se poate de 
bine, în 2—3 ani. 

Despre timpul când a fost dus el mai în- 
tâiu în acest oraşel se povestește următoafea în- 
tâmplare : 

Avrămuţ a fost dus la Zlatna cu căruța de un 
om din Vidra de sus, tocmit de tatăl său. Acesta 
a dus pe copil la gazda unde se înţelese tatăl 
său înăinte şi-l! lăsă acolo cu tot ce i-a dus, 
apoi porni înapoi spre casă. Când, pe la un loc, 
omul și întoarce capul şi cine veniă după căruță 
cât colo ? 

— Avrămuţ! 

— Dar tu Avrămuţ, ce-ai socotit ? 

— Mi-e urât în Zlatna, nu vreau să rămân! 

— Ba tu să te întorci înapoi la şcoală că 
acasă de vii, e potop. 

Avrămuţ s'a răsgândit şi s'a întors în Zlatna 
Şi nici deatunci nici până atunci n'a mai 
incercat să fugă dela şcoală. 


Ei 


După isprăvirea şcoalei din Zlatna, Avram 
lancu trecu la Blaj. Aici erau pe acele vremuri 
cele mai vestite şcoale de pe tot pământul locuit 
de Români. În Blaj, Avrămuţ făcu învăţătură ale- 
asă, isprăvind gimnaziul superior şi sorbind în 
sufletul şi inima sa înţeleptele şi minunatele po- 
veţe ale marilor dascăii de-acolo. losif Şterca 
Şuluţiu între alte însuşiri alese ale lui lancu po- 
meneşte şi pe aceea că el „ţineu mult la parola cu- 
vântului dat.“ Şi aceasta i-a rămus cât timp a trăit. 

Această frumoasa însuşire lancu şi-a câşti- 
gat-o, fără îndoeală, mai ales din şcoală. 

lar școala cea mai aleasă, în privința ace- 
asta, erau şcoalele din Blaj 

După terminarea şcoalelor din Blaj, el s'a 
dus la Cluj, unde a urmat „Şcoala de Drepturi“, 
adecă şcoala din care putea să se facă advacat. 
Şcoala aceasta lancu o isprăvi în anul 1845, 
având 21 de ani și având un certificat dintre cele 
mai bune care se puteau da pe vremea aceea. 

În baza acestui certificat el, încă 'în acelaş 
an, a avut de gând să intre ca slujbaş la stat 
(practicant fără salar). Guvernul însă nu-l primi 
cu toată învățătura lui mare, din cauză că eră 
copil de român iobag şi nu din familie de domn, 
de nobil sau nemeşi, cum li se mai ziceau acestora. 
Atunci Avram lancu, cu multă amărăciune în 
suflet, trecu la Târgu-Mureș, (Oșorheiu) unde avea 
de gând să-şi iea diploma de advocat. Lucrurile 
acestea se petreceau tocmai în preajma anilor 
1847—48 când, în întreaga lume dela nu capăt la 
altul, Era o fierbere pogană între naţii şi când nici 
în Ardeal numai eră mult până la isbucnirea 
sângeroaselor „vrăjbi“. Avram Iancu tocmai îm- 
pliniă 24 de ani, cea mai înflăcărată, cea mai 
aprinsă și mai frumoasă vrâstă din vieața unui 
bărbat ! 


3. Anii de lupte și de îapte vitejești. 


În preajma anului 1847, fierberea între po- 
poare, în toate ţările, creştea din zi în zi. Toată 
lumea ştiă și simțiă că în scurtă vreme are să 
se încingă o  vălvătaie mare dintr'un capăt de 

lume până în celălalt. Popoarele se săturaseră 
de  rândueala lumii de până atunci, Le trebuiă 
una nouă şi mai omenoasă Stăpânătorii lumeşti 
de pe acele vremuri însă nu se plecau la unaca 
asta, odată cu capul Aceeaş rândueală nouă a 
aşteptau cu dor şi Românii. 

În vremea aceasta,-Avram lancu eră când la 
Cluj, când la Oşorheiu, oraşe unde toate fierbe- 
rile şi întâmpiările din țară şi din lume se puteau 
află mai uşor 

lată ce se povesteşte despre el când în- 
tâmplător se află de față lu o şedinţă a “dietei 
(parlamentului; ardelean care se ţineă în Cluj: 

În 15 lanuarie 1847 lancu urmăriă cu 
plăcere vorbirile dietei. Domnii Unguri se împăr- 
țiau pe pielea Românilor. Baronul Dionisie KemEny 
a spus între altele şi următoarele vorbe cum nu 
Sau mai auzit dintr'o astfel de gură: Țăranul a 
fost destrăcat de toate drepturile de om șia 
fost încărcat cu cele mai mari sarcini. În vremea 
cât  nemeşii (nobilii) îşi petrec la orașe şi în 
streinătate, țăranii poartă toate greutăţile ţării. Ei 
plătesc impozite (dări), fac drumuri şi podur: şi 
tot ei plătesc vamă peste ele. Ei plătesc pe popa, 

pe dascăl, pe judecător, pe secretarul comunai şi 
tot ce i: se cere. Şi aceşti iobagi în sdrenţe, sunt 
biânzi, muncitori şi de omenie; își iubesc ţara şi 
o apără cu credință . . . Aveţi grije! Dumnezeu 
nu poate suferi prea mult această stare . . . Ar- 
dealul prea uşor se poate preface în o nouă 

„Dacie . 

Vorbele aceste căzură ca un trăsnet între 
ceialalţi grofi şi baroni. Ei însă se încăpăținară 
şi mai mult, votând repede o lege prin care 
iobagii români erau şi mai asupriți. 

lancu, auzind şi văzând toate aceste, începu 
să geamă ca un taur; tremură ca varga, o cu- 
tremurare îi cuprinse întreg corpul 

Dus acasă, la locuinţa lui, în camera lui 
începi să se preumble tulburat încoace şi încolo, 
fară a zice un cuvânt. Din când în când își 
strângeă pumnii, iar cu mâna dreaptă tăiă în 
ae;, parcă ar fi tăiat cu o sabie. 

- În vremea cât a petrecutîn Târgu Mureș, a 
luat parte la toate adunările ce se țineau zilnic, 
şi unde nu se vorbia de altceva, decât de marea 
revoluţie care trebuiă să vină și prin care să se 
schimbe temelia lucrurilor omeneşti de până atunci. 

Într'o astfel de adunare în care mai ales 
ungurii erau în majoritate, odată, unul a vorbit 
şi a îndemnat pe cei de față că dacă sar schimbă 
toate din temelie, pentru un iucru singur să nu 
se învoiască nici unul, mai bine moartea, anume. 
naţiei româneşti să nu i se dea nici un drept ci 
să rămână în starea în care este. 

Avram lancu sări ca fript: 

— Protestez în numele naţiei mele, Cerem 
drepturi egale şi pentru noi, sau moarte. 

"Cu aceste cuvinte părăsi adunarea. Îşi în- 
cărcă tot ce avea pe o căruţă şi plecă numai d=- 
cât spre munţii lui, la Vidra de sus. 

La târgul Flasiilor din anul 1848, Moţii 
erau adunaţi în Câmpeni în număr foarie mare. 
lancu se ivește între ei şi le zice cu graiu 
poruncitor: 

— De azi înainte numai de mine şi de îm- 
păratul să mai ascultați! 

Moţii îl ascultară pe mânărul şi voinicul 
bărbat de 24 de ani, pe Avram lancu, ca pe un 
prooroc, pentrucă ei, încă din cei dintâiu ani de 
şcoală, îşi puseră o mare nădejde în el. 

Cărturarii Românilor din întreg Ardeaiui 

chemară o mare adunare la Blaj pe ziua de 
3/15  Maiu, unde să se hotărască de soarta na- 
ției româneşti odată pentru totdeauna. 

La aceă măreață adunare Avram lancu luă 
parte cu 10 mii de Moţi, conduși în o ordine 
frumoasă de dânsul. Moţii se uitau la lancu ca 
la o icoană sfântă. Orice le-ar fi cerut, ar fi fă- 
cut pentru el cu punerea capului. În diagostea 
)or nemărginită pentru el, îl numiră Craiul Mun- 
ilor. Frumoase sunt cuvintele pe cari le scrie un 
profesor dela Blaj! despre întrarea lui lancu în 
Blaj, la adunarea din 1848: 

„Splendidă a fost ziua când şi-a făcut 
Avram lancu întrarea în Blaj cu muntenii lui, 
înainte de adunare. Cetele de Moţi erau postate 
în zăvoiul de peste Târnavă. Intru întimpinarea 
lor a ieșit tot Blajul cu mic cu mare, în frunte 
cu profesorii şi cu canonicii. La întoarcere, în 
ap de rând eră lancu însuș, în port de sat, cu 
căciulă rotilată, cu pistoale grele la brâu şi cu 
mantaua albă de beliduce. Mulțimea îl sorbiă cu 
ochii, iar Moţii erau mândri de dânsul! peste mă- 


97 
. Alexandru Lupeanu: Blajul istoric în icoane, 
Blaj 1974. pag. 57 

sură. Alături de lancu  veniă pe jos, renumitul 
profesor de cântări din Blaj, Begnescu, întonând: 
marşul vremii : 


Astăzi cu bucurie, Românilor, veniți 

Pe lancu în Câmpie cu toţi să-l însoţiţi 

Spălați armele voastre, curând să alergaţi! 

Din plaiurile voastre pe duşmani s'alungaţi ! 

Amintirea lui lancu pluteşte încă și acuma 
vie peste câmpia dela Târnave, iar recunoştinţa 
populară i-a dat o cruce superbă de piatră, la 
loc vizibil departe. pe cea mai înaltă culme de 
lângă Blaj.“ 

In marea adunare dela Blaj lancu a tost 
ales membru în comitetul naţional, care mai târ- 
ziu aveă să conducă răscoala poporului român 
împotriva stăpânirii maştere şi dușmănoase. 

Întors în Munţi cu Moţii săi bravi, Avram 
lancu presimţiă ce are să se întâmple în scurtă 
vreme.  Începu deci numai decât să-şi adune 
Moţii şi să-i pregătească militărește pentru marile 
fapte cari îi așteptau 

Revoluţia începi cu furie în tot lungul şi 
latul ţării. Omoruri şi prădăciuni sălbatice se pe- 
trecură în toate părțile. Ungurii începură o ade- 

“vărată goană după Români şi mai ales după con- 
Jucătorii lor. 

La astfel de lucruri Românii răspunseră cu 
aceleaşi fapte. 

Cum însă Ungurii erau mai bine pregătiţi, 
având arme şi armată regulată şi o seamnă de 
comandanţi destul de dibaci, cum a fost polonul 
Bem, Ardealul în scurtă vreme a fost cuprins şi 
prădat de ei aproape în întregime. O singură 
parte a rămas necălcată de ei cât timp au ţinut 
vrăjbile: Munţii Apuseni. Această parte a Ardea- 
iului nu a putut'fi cuprinsă de Unguri cu toate 
jertfele şi cu toate încercările lor repetate, pentrucă 
era apărată de marele nostru erou, de Avram 
lancu, care avea sub comanda sa pe Moţi, în 
frunte cu o seamă de tribuni viteji. Apărarea lu: 
iancu în munți împotriva atacurilor ungureşti a 
umplut de mândrie şi de încredere în puterile 
proprii toate inimile româneşti 

In curând toate gloatele de Români, în frunte 
cu preoții şi conducătorii lor, se îndreptară spre 
munții lui lancu, punându-se sub comanda 
acestuia. 

După ce Ungurii ajunseră stăpâni pe aproa- 

pe întreagă Țara Ungurească şi pe Ardeal, bă- 
tând pretutindeni oştile putredului împărat dela 
Viena, îşi puseră în gând să isprăvească și cu 
Românii retraşi şi întăriți în Munţii Apuseni. Lor 
pici prin minte nu le trecea că lucrul acesta nu 
va merge aşă de uşor, 

Trimiseră deci împotriva lui lancu mai multe 
armate, dintre cari cele mai însemnate sunt cele 
comandate de Hatvany, în 2 rânduri, de Kemeny 
şi de Pavel Vasvary. 

Hatvany, întâia oară alăcă munţii în luna 
lui Maiu din anul 1849, petrunzând înainte până 
în Abrud, lancu însă, împreună cu comandanții 
săi, îşi făcu repede un plan de luptă, prin care 
pe Hatvany îl bătu cumplit şi-l fugări din munţi. 
Planul eră în modul următor: 

„Câte trei coloane fură aşezate deadreapta 
şi stânga drumului ce duce peste Abrud la Zlatna. 
La dealul Ştiurţ se postă viceprefectul Simion 
Groza, preotul din Rovina. Spre Cerniţa eră tri- 
bunul Nicolae Corcheş şi decurionul Jambor, iar 
spre drumul de ţară erau tribunii Rusu şi Aiu- 
deanu cu gloatele de sub comanda lor. In flancul 
stâng, spre Roşia era tribunul Mihai Andreica; 

în fața Abrudului s'a aşezat, tribunul Faur cu Bu 
ciumanii. 

In centru comanda Vlăduţ şi căpitanul Iva- 
noviciu. Axente Sever ocupă bine drumul ce duce 
la Dealul Mare. Astfel nenorocitul comandant un- 
'gu- întrat în Abrud fu încercuit de toate părţiie. 

Atacul hotâritor l-a dat însuş lancu cu o 
bravură fără păreche. Armata ungurească o luă 
la fugă cum putu spre Brad. Abia câţiva soldaţi 
împreună cu Hatvany se putură strecură pe căi 
lăturainice, scăpând cu viața dintr'o armită în- 
treagă care cu 2 zile înainte intrase în munţi ca 
înt”un sat pustiu. 

Infuriat, Hatvany făgădui și amenință că în 
2—3 zile se va reîntoarce cu o armată mai mare ! 
şi îşi va răsbună asupra lui lancu. 

S'a şi ținut de vorbă La 16 Maiu, în frun- 
tea unei trupe regulate şi mai numeroase se 
arătă din nou în fața munţilor. Românii, la or- 
dinul lui lancu. îl lăsară să între din nou în 
Abrud. In 18 Maiu însă, după planul! făcut de 
Iancu, Românii începură un atac violent împo 
triva vrăjmaşului. Lupta ținu până în 19 Maiu, 
când Hatvany cu armata se puse pe fugă spre 

Zlatna. Românii nu-l slăbiră. La locul numit Gura- 
Cornii, el fu atacat de toate părțile de  bravele: 
cete ale lui Vlăduţ şi prefectul Balint. Trupele . 
ungureşti au fost sdrobite aproape de tot. In- 
frângerea armatei ungurești însă își ajunse cul- 
mea la locul numit Cerbu. Hatvany fugi înainte 
să scape la larg, cu câți oameni va putea. La 
„După piatră“ însă el fu ajuns din nou și lovit 
cumplit. In acest loc luară parte la luptă şi bra- 
vele femei ale Moților, cari rostogoliră stânci 
asupra dujmanului băgat şi de altfel în toate 
groazele morţii 

Astfel o păţi în Munţii Apuseni şi cea de-a: 
doua armată ungurească. Hatvany însă scăpă cu 
viaţa şi de astă dată. 

Cea de-a treia armată ungurească porni îm- 
potriva lui Iancu în luna lunie, pe vremea se- 
cerii, a aceluiaş an (1849). De astădată coman- 
dantul armatei ungureşti în număr de aproape 
15 mii 19 tunuri şi 4 baterii de rachete, o ar- 
mată groaznică pe vremea aceea, nu a fost unul 
numai, au fost doi: Baronul Lupu Kemâny și 
Forro. | 

Ungurii întră în Abrud şi de data aceasta 

în ziua de 8 lunie 1849. În 12 iunie lancu dă 
ordin de atac împotriva vrăjmașului pătruns în 
vizuina lui. Kemâny vede îndată că e rău şi dă 
să se tragă spe Zlatna. Românii îi sar de preto- 
tindeni în spate şi-l bat straşnic, silindu-l să 
părăsească Munţii Apuseni pentru totdeauna. 

Cu pierderi grozave Ungurii s'au retras, 
spre Zlatna, apoi mai de parte la larg şi din 
partea aceasta nu le-a mai venit poftă să se 
atingă de munţi. 

* 

Totuș ei nu s'au putut împăcă cu gândul 
de a şti pe lancu nebiruit de nimeni și stăpânind 
în munți ca un Craiu. De aceea ei mai încercară 
şi a patru oară să pătrundă în Țara Moților. 

Comandantul armatei ungurești pornite în 
contra Moților de astădată eră nu prieten de 
şcoală al lui lancu şi bun cunoscător al Munţi- 
lor Apuseni, Pavel Vasvâry. Acesta luă cu sine 
numai 3000 de honvezi și 5 tunuri și începu 
inaintarea în munţi pe la satul Mărişel şi pe la 
Fântânele. lancu trimise împortiva acestuia pe 
ttribunul Corcheş. 

Lupta s'a dat la Fântânele în 6 lulie 1849. 


Piatra Neatat 
acianen BaGas 

În lupta înverșunată piept la piept au luat parte: 
şi femeile din Mărişel sub conducerea Palagiei 
Roşu. Întreaga armată ungurească împreună cu 
Vasvâry a fost nimicită. Toate armele, tuntrile, 
caii şi 100 boi au căzut în mâinile Moților: 
biruitori. , 

Cea din urmă încercare a Ungurilor deci, 
de a se bate măcar cu lancu, se prăbuşi în chip: 
rușinos. O groază se băgă în toate trupele un- 
gureșşti și numai la auzirea numelui de lancu.. 
Nimeni nu mai cuteză să pătrundă în părţile stă- 
pânite de acest mare viteaz. 

+ 

Fapte minunate, fapte de adevărată glorie 
a săvârșit lancu. Şi toate aceste el le-a făcut în 
numele împăratului nemţesc dela Viena, cu nădej- 
dea că, pentru faptele lui strălucite, întreg neamu? 
românesc din Ardeal și Ţara Ungurescă va fi 
iăsplătit la vremea sa, așă cum se așteaptă dela: 
un împărat . . . 


4. Anii de amărăciune și de pribegie. 


Potolindu-se vrăjbile prin depunerea arme- 
Jor din partea Ungurilor, lancu îşi încheik şi e? 


27 


faptele lui de vitejie. Acum el aştepta, împreună 
cu întreg neamul românesc, să fie răsplătit de îm- 
păratul nemţesc, care ne stăpânia pe atunci, aşa 
cum se cuvine, Mare îi fu desamăgirea. Impăra- 
tul nici nu vru să ştie de vreo altă răsplată, de- 
cât de medalii. lancu le respinse cu scârbă şi 
sufletul său se umplu de amărăciuni. 

In durerile grozave cari îl cuprinseră, vă- 
zând zădarnice toate luptele Românilor, e! își 
pierde în curând mintea. In starea luijalnică, 
umblă pribeag dela un prieten la altul şi-şi alina 
durerile cântând din fluer. Avea două fluere: 
unul lung. care îi slujia şi de băț, acum în mu- 
zeul Asociaţiunii din Sibiiu, altul scurt. Umbla 
“din loc în loc, bea câte un păhar de vin, cânta 
din fluer și plângea. 

Ungurii nu-l credeau pe lancu că e în adevăr 
nebun. Se temeau într'una de el să nu răscoale 
din nou munţii. Deaceea îl urmăriau pretotindeni 
cu spioni şi cu jendarmi. Intr'un rând, în Sep- 
temvrie 1852, lancu a fost arestat și închis la 
Alba lulia. In închisoare a fost bătut, apoi a fost 
xexcortat la Sibiu, unde a fost 'ăsat liber. 

in rătăcirile sale odată s'a abătut şi pe la 

Blaj. Aici elevii de şcoală l-au văzut trecând pe 
„Câmpia Libertăţii“ unde se ţinuse la 3/1% 
Maiu 1848, măreaţa adunare, cu capul desvelit,, 
cu pălăria în mână ... 

Cu prietenii și cunoscuţii vorbia foarte fru- 
mos şi cuminte. Nici urmă pe el din care să se 
vadă ca nu ar fi în toate minţile. Insă când 
aceştia îi ziceau pe nume, el totdeauna nu uita 
să le spună: 

— Eu nu mai sunt lancu. Eu sunt numai 
umbra lui. lancu a murit. 

lată ce a făcut amărăciunea din acest brav 
bărbat, pe urma răutăţii şi nerecunoştinții acelora 
pentru cari a săvârşit minunatele lui. fapte de: 
vitejie ! 


5. Sfârșitul lui iancu. 


În anii de amărăciune, marele erou petre-- 
cea mai mult în părţile Zarandului. Odată a spus 
el următoarele vorbe despre acele locuri : „Câtă lume 
am umblat, ţară mai bună, mai bogată și oamen: 
mai primitori ca în Ţara Zarandului n'am văzut. 
Dacă voiu muri, aş viea să mă îngropați aici." 

Dorinţa i s'a împlinit întocmai. Dumnezeu 
s'a îndurat și i-a curmat durerile sufleteşti, che- 
mându-! la sine în ziua de 29 August 1872 (10 
Septemvrie st. n.) în comuna Baia de Criș şi a 
fost înmormântat la Țebea, sub gorunul lui Horia 
de către 2 protopopi şi 37 preoți, luând parte 
o mulțime de popor din tot cuprinsul Ardealului. 
A fost o înmormântare cum nu s'a mai văzut. 

Scriitorul lon Gorun descrie în chipul ur- 
mător această înmormântare: „Era o mulţime 
groaznică de oameni: veniseră țărani până de 
din colo de Abrud şi din iot Zarandul. 

Murise lancu! Murise umbra lui. Câţiva 
copii țineau făciiile lungi de ceară, pe când o 
mulțime de preoți spuneau rugăciunile de moii. 

Ca prin vis îmi aduc aminte cum, în mij- 
locul unei tăceri ce te cutremura când vedeai 
miile de capete ce 'se pierdeau în depărtare în 
toate părţile, un coşciug. simplu se lăsă încet în 
groapa săpată sub crengile uriaşe ale stejarului 
din mijlocul cimitirului . 

Ce se petrecea oare, în acele momente, în 
sufletul atâtor oameni adunaţi la această jalnică 
ceremonie ? . . . Astăzi ştiu. Își aduceau aminte 

şi-şi jurau să şi aducă aminte în veci că acest 
om, conducătorul lor de lupte glorioase, dar ne- 
răsplătite încă, murise de două ori: îl ucisese de 
mult - răutatea lumii şi abiaacum îl atingea şi 
coasa vremii “t) 

Pe movila eroului s'a ridicat o cruce de 
lemn care stă şi astăzi: Această cruce are urmă- 
toarea formă și scrisoare: S 


ROM. 
în anii 
1848—49 
+ 1872. 


i) Transilvania No 1—1922, pag. 593, 


31 


Marele lancu coborit și aşezat în groapă 
lângă gorunul celuilalt mare erou și mucenic, 
lângă gorunul lui Horia dela Țebea, suferințele 
lui pământeşti s'au curmat. Pomenirea lui însă 
nu va fi ștearsă din inima Românilor niciodată. 
Şi cu vremea, în locul crucii de lemn, la mor- 
mântul lui se va ridica alt semn mai trainic și 
mai vreduic, care să vestească până departe, cine 
doarme lă umbra acelui gorun . . 

1. Câteva lupte povestite de el însuși. 


Luptele dela Fântânele și Mărişel. 


„Încă înainte de arderea Mărişelului, primii 
dela bravul centurion Nalvius Gavrilă, ştire despre 
succesele (isprăvurile) Ungurilor și despre nirai- 
„irea satelor Râul  Calatei, Surcuţa și celelalte. 
Pornii îndată în ajutorul lor pe tribunal meu NIi- 
colae Corcheş cu 68 de vânători şi pe tribunul 
dela Cetatea de-baltă, lacob Olteanu. La 5 lulie 
sosi Corcheş cu' vânătorii lui la Fântânele, — aci 
se îngrămădiră locuitorii din satele arse, sub 
comanda centurionului lor. 

Aceștia raportează că în aceeaş zi avură o 
luptă strălucită cu 400 de Unguri, alungându-i, 
urmărindu-i 2 ceasuri şi prinzându-le 2 care în- 
cărcate cu pâine. Centurionii mai adăogară că şi 
renumitul Vasvary se află în apropiere cu puterea 
principală a Ungurilor. 

În timpul nopţii Corcheş se pregăti, ajutat 
de Olteanu, pentru luptă. EI alese printre băr- 

baţii adunaţi pe cei mai sdraveni, în număr de 
125 vânători şi 317 lănceri. Această mică ceată 
el o împărţi în trei mici detaşamente, pe care le 
aşeză în trei puncte importante, pe unde rebelii 
(Ungurii răsculați) trebuiau să treacă neapărat, 
dacă voiau să înainteze. Poziţia eră foarte potri- 
vită pentru ai noştri. La 6 lulie, 1! dimineața, 
dușmanul se pune în mișcare. Comandantul eră 
Vasvary. El aveă cu totul 3000 de oameni, din 
cari 300 înarmaţi cu  căngi, pentru a delătura 
piedecile ridicate de ai noștri în drumul lor; 
avea şi 5 tunuri. Văzând pe Români, Ungurii 
deschiseră după obiceiul lor un aprig foc de tu- 
nuri şi puști. Corcheş însă, neavând muniții des- 
tule, porunci trupelor sale să se întindă pe pă- 
mânt, să nu dea nici un foc, ci să lase pe duş- 
man să se apropie până la o depărtare de 80de 
paşi. Într'o adevărată ploae de gloanțe de tun şi 
puşcă aşteptară astiel pe Unguri, primindu-i apoi 
la distanța -mai sus arătată cu gloanţe bine în- 
dreptate, aşezaţi însă tot pe jos, pentru a nu fi 
loviți de tun. Ei trăgeau din poziţia lor bine 
aleasă cu atâta siguranță, încât aproape nici unul 
nu greşiă. La mică depărtare stăteau femeile” în- 

dârite contra Ungurilor de cruzimile săvârşite 
şi-şi imbărbătau soţii la luptă. Vasvary eră ne- 
voit să înlocuească mereu luptătorii din rândurile 
prime, căci rândurile lor se răriau în mod spăi- 
mântător. După un foc, cari ținu un ceas, tribu- 
nul porni 2 cete de vânători în cele 2 flancur: 
ale dujmanului şi în acelaş timp năvăli asupra; 
lui cu lăncerii împărțiți în 3 cete Zăpăceala în 
rândurile armatei ungureşti deveni în 5 minute 
generală şi apoi mai mult prin faptul că femeile 
din Mărişel, aruncau asupra vrăjmaşului cu pietre, 
frigări şi alte obiecte, ajutând pe bărbaţii lor. 
Măcelul fu îngrozitor. Vasvary căzu cu cea mai 
mare parte a ofiţerilor lui şi cu ei 850 soldaţi.” 
(Raportul lui Iancu.) 


Cetele lui lancu bat trupele pornite 
împotriva lui din Turda. 


„La 3 lulie sosi Caro! Velics din Turda cu 
300 soldaţi. Tribunul Fodor în legătură cu tri- 
bunul Șerban din Cacova îl bătu, alungându-i 
până dincolo de Cacova. Velics lăsă pe câmpu! 
de luptă 10 morți ale căror arme au rămas în: 
mâinile noastre. Noi n'am avut decât un mort 

A 2-a zi, 4 lulie, Velics se întoarse întă 
rindu-se peste noapte cu 600 de oameni și veni 
peste muntele Olteanu până la Tarcău, unde erau 
aşezaţi ai noștri. Trupele noastre isprăviseră în 
cele trei lupte de mai înainte aproape de tot mu- 
niția. Viteazul tribun, văzând deci, că nu putea 
să se lupte în câmp deschis cu un dujman bine 
înarmat, se retrase la apropierea Ungurilor, fără 
să fie zărit, şi ocupă într'o strâmtoare trei locuri 
bune, în scop::! de-a înconjura pe dujman şi a-l 
nimici cu lăncerii săi. Pentru a-l face şi mai si- 
gur să intre în strâmtoare, tribunul îi trimise 
înainte câțiva vânători, cu ordinul ca să se re 
tragă încet. Dujmanul urmărind pe vânători, 
pătrundea tot mai departe în strâmtoare La sem- 
nul cu care s'au înţeles, toţi lăncerii se năpustesc 
din trei părți cu putere contra dujmanului zăpăcit. 
Zăpăceala cea mare se născu îndată în rândurile 
lor. Ungurii aruacară armele şi căutară să scape, 
fugind. leşirile însă erau ocupate şi puţini au 
putut să fugă. Între cei fericiți a fost şi Carol 
Velcs, care-şi croi un drum printre lănceri cu 
50—60 de oameni şi câțiva ofiţeri. Cea mai mare 
parte fu însă măcelărită. Intregul bagaj, muniţia, 

400 puști, 2 hamuri, 4 sobe şi mai multe steaguri 
au rămas în mâinile noastre. Noi nu pierdusem 
„nici un Singur om“... 


Înfrângerea lui Kemeny întrat a 2a 
oară în Abrud 


„La 16  lunie, dimineaţa, indată după 
răvărsatul zorilor, mai mulți prefecţi şi tribuni 
Erau adunaţi la Câmpeni, pentru a se sfătui asupra. 
atacului general ce trebuia repetat a doua zi. 
Acesta însă n'a mai fost de lipsă, căci chiar cum 
se făcu ziua, Kemâny atacă cu trupe numeioase 
pe părintele Groza, poate pentru a îndrepta 
atenţia gloatelor înfr'acolo, pe urmă începu însă 
pe la 9 marşul, care nu se putea înconjura încă 
de 3 zile, cu cea mai mare grabă spre Ziatna.. 
EI era ajutat de o ceaţă groasă, cate rar se risi- 
pește în aceste regiuni muntoase înainte de 
amiazi. Când băgară de seamă Românii fuga lui 
Kemâny, el înaintase o bucată bună spre Ziatna.. 

Cu toate aceste îl urmăriră câteva cete, lup- 
tând «u ariergarda fugarilor. Ajunşi la Valea 
Cerbului, au fost văzuți de Buciumani şi Mogo 
șeni. Cauza au fost chiar Ungurii cari nu s2 

putuseră răbda de a nu da foc la câteva case pe 
marginea drumului de ţară. Vitejii munteni se 
măpustiră atunci asupra Ungurilor cu obicinuitul 
lor dispreţ de moarte, câţiva înarmaţi cu flinte. 
cei mai mulți însă lănceri. Strigătul desperat 
„Suntem pierduţi!“ — ieşi din pieptul tuturora. 
işi «mintiau de soarta lui Hatvany. Kemeny a 
fost însă mai băgător de seamă, căci 3 ceasuri 
înainte de plecarea sa, trimisese pe maiorul 
Forro cu un detaşament puternic, pentru a repara 
podul dela Dealul Mare şi a delătura piedicile 
din cale Fără această prevedere ei ar fi fost 
pierduţi fără nici o îndoeală, căci Buciumanii ar 
îi putut să-i ţină atâta timp în loc, până i-ar fi 
înconjurat întregul popor armat. 

Astfel se sfârşi lupta de 9 zile cu Kemeny. 
EI pierdu peste 500 morţi şi nenumărați răniţi, 
transportaţi în peste 60 de care în diferitete spi 
tale ale Ardealului“ (Fragmente din „Raportul 
tui lancu despre faptele gloatelor româneşti aflate 
sub ordinul său în anii 1848-49“) 


2 Averea lui lancu. 


Tatăl lui Avram lancu a murit în 2 Octomvrie 
1855. lăsând moştenitori ai frumoasei sale averi 
pe cei doi fii: Avram şi loan. La 1871 loan 
muri fără să lase urmaşi. Astfel singurul moşte- 
tor a devenit Avram. Moștenirea părintească se 
conipunea din o casă, care mai stă şi azi în 
Vidra de sus, din mai multe parcele de pământ 
arător şi din mai multe table de fâneaţe. 

Avram lancu însă şi-a lăsat întreagă moş- 
tenirea pentru scopuri de binefacere  naţiei sale 
scumpe. 

lată testamentul său: 

„Unicul dor al vieții meie este să-mi văd 
nația mea fericită, pentru care după puteri am 
şi lucrat până acuma, durere fără multă dobândă, 
ba tocmai acuma cu întristare văd, că nădejdile 
mele şi jertfa adusă se prefac în nimica 

Nu știu câte zile mai pot avea. Un fel de 
preşimţire îmi pare că mi-ar spune că viitorul e 
nesigur. Vreau dară și hotărît dispun că după 
moartea mea, toată averea mea mişcătoare şi ne- 
mişcătoare să treacă în folosul naţiei, pentru aju-: 

tor la înființarea unei'academii (şcoli înalte) de 
drepturi, tare crezând că !uptătorii cu arma legii 
vor putea scvate drepturile naţiei mele“. 


Avram lancu m. p. 
advocat și pretect emerit 


Câtă amărăciune pentru frământările sale 
zădarnice, şi câtă inimă bună se desprinde din 
aceste'câteva rânduri cu cari marele erou îşi testa 
toată averea sa! Cu adevărat numai într'un suf- 
let mare. ca a! lui Avram lancu, s'au putut sălăşiui 
astfel de însuşiri frumoase. 

Din preţioasa avere a eroului, casa în care 
s'a născut şi a copilărit, s'a păstrat întocmai, 
îngrijită fiind de „Asociaţiune“. Lângă ea, cu tim 
pul se va mai ridica o altă casă (muzeu) în care 
vor fi adunate şi vor fi păstrate pentru totdeauna 
lucrurile rămase de iancu sau acele cari au fost 
n vreo legătură cu persoana lui. 


3. Un bătrân din Vidra despre iancu. 


În lumina dulce a soarelui, firele de părale 
moșneagului, strălucesc ca argintul. Cu toate că 
are vreo 2-3 ani peste 90, mâinile lui poartă încă 
cu dibăcie „mesdreala“ peste o bucată de fag, din 
care face o limbă de meliță. Lângă el, pe un 
ciubăr întors cu gura în jos, eu privesc îndelung 
mâinile acele aspre, cari odinioară, în 48, au 
învârtit măciuca ori coasa . . . Parcă văd, în 
zare departe figura !ui lancu .. . și pe acest 
moșneag printre voinicii lui. 

— Îţi mai aduci aminte, moşule, de -ispră 
vurile lui lancu — mă adresez către el. 

— Cum nu. Ehei, lancu a fost om odată. 
Nu semăna la tatăl său, care era cam hapsin cu 
oamenii. Nu. lancu era numai bunătate. 

— Da bătaia dela Abrud o mai ştii moşule? 

— Hm, bătaia dela Abrud? D'apoi feciorii 
lui lancu şedeau tupilați prin „Nuci“ cu degetul 
pe cocoșul dela pușcă, numai ochi şi urechi. 

Aşteptau să vină Ungurii. Aceştia veniră pe o 
„căliuță“ prin pădure. Românii îi lăsară să meargă 
înainte. Însă după ce or trecut, lancu a dat po- 

runcă să se taie pădurea în urma lor, să se 
răstoarne arborii şi să se înceapă bătaia... 
„Acuma Ungurii noştri numai ce nu începură a 
juca după două „bănzi“, una eram noi cei din 
„Nuci“ cu puştile de cremene, a doua, erau aju- 
toarele lui lancu care veniau pe altă parte 

Ochii, t:uzele şi întreagă făptura moşneagului 
strălucesc de beţia amintirilor . . 

— Împăratul nemţesc n'a fost niciodată pe 
câmpul de luptă al lui lancu, moşule? 

— E. cu împăratul a fost așa: lancu s?o 
supărat rău pe el şi n'ovrutsa dea faţa împreună. 

Împăratul zice că ar fi zis că lancu e nebun 
de-aia n'a venitsă dea față amândoi. Dar ţi-ai găs”t'o 

lancu ia scris înapoi: Mă, eu nebun, tu 
mincinos, tăt nu ne-am fi putut înţelege și dacă 
ne-am fi întâlnit . 

Faţa osti: aci se umplu de un du 
gust amar. Continuă apoi pe-un ton mai scăzut: 

Nepoate, noi, cum vezi am trecut prin 
multe Dumnezeu numai ştie prin ce minune am 
putut ajunge la zilele de-acum. Dar să ne păzimn, 
să nu ne mai întoarcem la ce am fost, că ar fi vai. 

Ce gândeşti tu, de ce ţi-am povestiteu una, alta? 

— i am povestit lucrurile astea peatru ca 
să iei pildă şi tu şi alții ca tine. 

Noi, bătrânii, am făcut ce am putut şi/cât 
am putut. De-acum ne ducem și vă lăsăm, nepoate, 
voua locul. Să vă vedem, de acolo de unde vom 
fi azi-mâne, ce puteţi face voi . . . 

Cele din urmă raze de soare scăpătau, îm- 
brăcând vărfurile stâncilor în cămăşi de aur. Pe 
cer plutiau nouraşi albi, uşurei, ca o turmă de 
mioare . .. 

Făgăduind bunului moşneag că nu voiu 
uita nici odată povestirile şi sfaturile lui, i-am 
părăsit, coborînd încet la vale pe poteca pietroasă. 


Comunicată de R. N. B elev. 

Avram lancu în cântecele 
poporului românesc. 


. 


px. 
i. 

1. MARŞUL LUI IANCU. 


Astăzi cu bucurie 
Românilor, veniţi | 
Pe lancu în Câmpie 
Cu toţi să-l însoțiți . . . 
Spălați armele voastre, 
Curând să alergăm, 
Din locurile noastre 
Pe barbari s'alungăm | 
Marte zeule, 
Marte bravul>, 
Cu noi să fii 
Tu însoţeşte 
Şi 'nsuflețeşte 
Pe ai tăi fii! 


Optzeci de oi despoaie 
Şi prin frigări ie pun, 
De fluer, de cimpoaie 
Pădurile răsun' . . . 
Românii se aşează 

Pe lâng'un mare foc 
Şi lancu ospătează 

Cu dânşii la un loc. 

lancule mare, 
Bravule tare, 
Cu noi să fii, 
Tu însoţeşte 
Şi "nsufleţeşte 
Pe ai tăi fii! 


Sunt gata, stau cu toții 

Să plece la izbânzi, 

Să izgonească hoţii 

Să capete dobânzi . . . 

lancu mergea "nainte 

Pe-un cal cu ager curs 

Şi peste 'mb:ăcăminte 

Purta piele de urs. 
Cine-ar sta n cale 
Geniului mare 
Şi brav Român, 
Fulger şi trăsnet 
Peste al lui creștet 
Dela Român |! 


lată voioşi porniră 
Românii cei voinici 

Ca lanţul se înşiră 
Pe-a dealului potici, . . 
Nevestele cu jale, 
Privindu-i lăcrimând, 

li auziau pe vale 

Cum se duceau cântând: 
Cine-ar sta n' cale 
Geniului mare 
Şi brav Român. 
Fulger şi trăsnet 
Peste al lui creștet 
Dela Român! 


2. IANCU ŞI MOŢII. 


În munţii Abrudului 

Stau feciorii lancului 

La masă de lemn de fag 

Şi beau la vin bun cu drag... 
Beau vin şi se veselesc 

Şi de luptă se gătesc ... 
lancu stă și mi-i priveşte 

Și din gură le vorbeşte: 

—  Beţi, feciori, şi ospătaţi 
Până ce sub lancu staţi; 
Beţi feciori, şi veseli fiţi 
Până ce pe lancu-l ştiţi .. . 
Şi ascultați. seama băgaţi, 
Bine să vă însemnați. 

Că voi dacă veţi luptă, 

Țara dacă veţi scăpă 


N 


Din mâna Ungurilor 
Du$manii Românilor, 
Morţii bine-or răsufia, 
Părinţii s'o: bucura, 
Lumea vă va lăuda! 


(„Cântecele lancului“, pag: 3-A Blaj, 1922.) 


3 IANCU ŞI UNGURII 


La crâșmele Marcului 

Beau feciorii lancului 

La masă de lemn de fag 
Beau feciorii vin cu drag; 
La masă de solzi de peşte 
Şade lancu și prânzeşte 

Şi din gură aşa grăește: 

— Beţi, feciori, și ospătați 
Dar să nu vă prea 'mbătaţi 
Că mă duc până coalea 

Că mi-o vint o veste real 
„... Vorba nici nu isprăvia 
Şi Ungurii-l ocolia 

Şi din gură aşa grăia: 

— Dă-ni-te, Jancule, prins 
Precum este 'n carte scris! 
— Ba eu prins că nu m'oiu da 
Până capul sus mi-a sta, 

Că nu-s nevastă cu chică 
De Unguri să-mi fie frică, 
Că-s voinic cu comănac 

Ştiu la Ungur ce să-i fac! 


4. IANCU ŞI COŞUT. 


Scoală, lancule, din somn 
Dacă vrei să te faci Domn 
Și-ţi iea sabia 'ntr'o mână 

Şi o spală de rugină! 

lancu sabia. şi lua 

Din teacă că o scotea 

Prin dușmani o învârtia 

De rugină o spăla .. 

Coșut din gură grăia: . 

— Dă-te, lancule, 'ndărăpt 

Să nu-ţi trag nu glonț în piept; 
Dă-te, iancule, legat 

Să nu-ţi trag un glonţ în cap! 
lancu din graiu îi grăia 

Şi din gură așa zicea: 

— Nu-s muere învălită 

Să-mi fie de Ungur frică, 

Ci-s voinic şi comandant 

Cu Ungurii să mă bat! 


(7. Prâncu şi G. Candrea: R 'mânii din Mun- 
ţii Apuseni (Moţii), Bucureşti 188% pag. 302.) 


5. IANCU ŞI TURDA. 


Strigă Bărnuţ din Sabiiu 
Că Ardealul nu-i pustiu, 
Strigă lancu dela munte: 
„Nu te teme măi Axente 
Că şi eu viu dela munte 
Cu opt mii şi ouă sute!“ 
Şi când lancu se găta 

Şi dela munte pleca 
Toată Turda -tremura 

Şi din gură cuvânta: 

— lancule, Măria ta, 

Lasă Turda, n'o prăda, 
Că ce-i cere noi ţi-om da, 
Ţi om da bani cu îerdela, 
Ţi-om da aur cu mierța! 
— Nu-mi daţi bani cu ferdela 
Şi nici aur cu mierța .. 
Puneţi unguroaeie 

Să-și svârle mănuşele 

Şi să ţeasă pânzele 

Cum le ţes Româncelel 


6. IANCU LA ABRUD. 


Pleacă lancu la Abrud 
Unde-i aurul cel mult 

Cu sabie de trei coți 

Să tae Ungurii toţi . . 
Ungurii de frică mare 
S'aruncă pe cai călare 

Şi lovesc în cai să-i spargă 
Să-i ducă la vale largă. . 
Trece lancu pe ogoare 
Ungurii fug să se omoare. 
lancu şade pe butuci 
Domnii fug fără păpuci 
lancu şade'n Sohodol 
Domnii fug cu capul gol 
Cu capul gol şi desculți 
Drumu "'ntunecă de mulți 
Prin părae, peste punți 
Pare C'au ieșit din minţi . 
lese lancu "n valea lungă 
Ungurii, să nu-i ajungă 
Fug de el! ca de-o nălucă 
Care pe unde apucă . 
lancu stă ?n loc şi zâmbeşte 
Și din graiu aşa grăeșşte: 
— Sabie armă iubită, 
Românului prețuită, 


Ungurilor moarte amară 
Când te văd se înfioară ! 
Apoi mi se tulbură, 
Trupul greu şi | scutură 
Pe cal alb mi se avântă 
Şi Moților le cuvântă: 

— Dragii mei, feciori voinici, 
Daţi acum în mari şi mici 
Tot ce-i strein în Abrud 
Să nu-l lăsaţi nebătut, 
Nebătut şi netăiat 

De Români nerăsbunat! 


7. IANCU ŞI ARIEŞUL. 


— Arieş apă curată 

Cum nu este 'n lume altă, 
Ce vii așa tulburat 

Şi cu sânge-amestecat ? 

— MĂ turbură Ungurii 
Că-i bătură Românii 

Şi prin valurile mele 

Aduc puşti fără oţele 

Şi țevi lungi de tunuri grele; 
Aduc săbii de husari 

De husari şi ghinărari, 
Aduc roate şi obezi 

Şi picioare de honvezi . . . 


Cum m'aş veni tulburat 
Şi cu sânge- ameştecat ! ? 
Că la capul văii mele 
Se bat două taberi grele, 
Una-i a Ungurului 
Cealaltă-a Iancului 

Care pe care se tae 

Tot în mine dau să sae, 
Care pe care se 'nving 
Toţi în mine mi se 'mping, 
Care pe care se 'ntrec 
Toţi în mine se înec, 
Care pe care se muşcă 


Toţi în mine se aruncă... 


Strigă lancu de pe munte: 
— Cine-i voinic, înainte 

Şi 'n munţii noştri cu brazi 
S'arătăm la lume azi 

Cum sunt Moţii în mânie 
Şi Românii 'n bătălie! 


8. CARELE IANCULUI. 


Pe dealul Feleacului 
Merg carele Iancului, 


Nu merg, cum merg carele: 


Strălucesc ca soarele ! 
Carul merge 'mpiedecat 
lancu merge supărat 

Pentr'un hoţ de împărat .. . 
Boii-s cuscoarne de ceară, 
Om ca lancu nu-i în ţară: 
Boii-s cu coarne de spume, 
Om ca lancu nu-i în lume; 
Boii-s cu coarnele verzi 

Om ca lancu nu mai vezi! 
Sună codru şi răsună 

Sună codrul nu-i minciună, 
Că carele Iancului 

Pe dealul Feleacului 

Merg sclipind ca stelele 

Şi lucind ca soarele, 

Şi la boi coarne de ceară, 
Nu-i viteaz ca lancu "n țară! 


„Cântecele Iancului“, pag 13-—14, Blaj, 1922). 


9. IANCU ŞI CLUJUL. 


Pe dealul Feleacului 

Merg feciorii lancului, 
lancu-i comândează bine : 

— Haideţi feciori după mine 
Că woiu duce tot la bine, 
Să luăm tunuri de fag 

Şi să dăm în Cluj cu drag! 
lar când Ciujul l-a zărit 
iancu din graiu a grăit: 


—  Staţi feciori să ne-aruncăm 
Şi tot Clujul să-i luăm, 

Şi pe unde-om trece noi 
Sângele-o curge şiroiu, 

N'o fi nalbă şi nici iarbă 
Numai sânge până 'n barbă, 
Nici sânge de copii mici 

Şi tot sânge de voinici. 

De voinici crescuți şi mari, 
De cătane și husari | 


10. MORMÂNTUL LUI IANCU. 


Colo 'n munții Țebei, 
Unde Horia-odată 
A aduna oștirea 

ub falnic gorun, 
Este o movilă 

Şi-o cruce uitată 
A lui Avram lancu 
Eroul tribun. 


Pe acea mavilă 
Românii voiră 

Să-i ridice-un templu 
Măreţ monument 
Să-i perpetueze 
Fainica-i figură 


A lui Avram lancu 
Eroul tribun. 


Dormi etern în pace 
Eroule mare 

Căci de a ta umbră 
Ungurii se tem, 
Căci veni-va vremea 
Ziua sfântă în care 
O Dacie nouă 

lar să ridicăm 


Şi-atunci tot Românul 
Dela mic la mare 
Ridica-ţi-va templu 
Măreţ monument . . . 
Şi-atunci n'or mai zice 
Liftele barbare 

Că e laş Românul 

În al său pământ... 


11 ARMELE IANCULUI 


Jele-i, Doamne, cui şi cui 
Jele-i, Doamne, muntelui, 
De armele iancului, 

Că le plouă şi !e ninge 

Şi n'are cine le 'acinge, 

Că cine mi le-a avut 

Mi-a pus faţa la pământ 

Dar n'a pus-o să i aaa 
A puso să putrezească . 
Jele-i, Doamne, muntelui 

De armele lancului! 


12. PÂNĂ FU IANCU ... 


Până fu lancu n, domnie 
Mâncam pită ca 'n Câmpie, 
De când lancu s'a lăsat 
lar mâncăm mălaiu uscat... 
Iancu cu fluer de vie 

Ne scoase din iobăgie, 
lancu cu fluer de soc 
Umplu ţara de noroc . ... 
Mulţumesc secure, coasă, 
Că-mi ţineţi sufletu 'n oase, 
Mulţumesc codri şi văi 

Că scăparăţi fraţii mei! 


(Din v. Sora publi. în „Gazeta pop." a IV 
No. 11, p.3) 

